《送怀秀禅者》
宋代·释重顯

麻衣草座思灵彻，一食安闲更无别，
倏忽迁流数百年，杳杳谁无继其绝。
吾兮亦是疏慵辈，冷淡身心存慷恺。
偶续灵峰照夜灯，遽泛铁船下沧海。
深嗟知困不知休，奔驰骇浪空淹留。
纵得长鳌拟何待，堪白头时好白头。
因观坏衲秀禅客，清苦如冰复如蘗。
别我携筇步大方，为叶为花恣披拆。
伏枕寥寥情意阑，率寫狂歌赠行色。